คลังเตรียมคลอดกองทุนเงินออมแห่งชาติเม.ย.นี้
คลังเตรียมคลอดกองทุนเงินออมแห่งชาติเม.ย. นี้ หวังสร้างสวัสดิการคนนอกระบบ 24 ล้านคน จากทั่วประเทศ
12 ม.ค. 2554

คลังเตรียมคลอดกองทุนเงินออมแห่งชาติเม.ย. นี้ หวังสร้างสวัสดิการคนนอกระบบ 24 ล้านคน จากทั่วประเทศ
นายกรณ์ จาติกวณิช  รมว. คลัง ในฐานะประธานคณะกรรมาธิการวิสามัญพิจารณาร่างพระราชบัญญัติกองทุนเงินออมแห่งชาติ หรือ กอช. เปิดเผยว่า คณะกรรมการวิสามัญ ได้พิจารณาแก้ไขร่าง พ.ร.บ.กองทุนการออมแล้วเสร็จ และเตรียมเสนอต่อที่ประชุมสภาวาระ 2 และ 3 คาดว่ากฎหมายจะมีผลบังคับใช้ภายในเดือนเม.ย. หรือ พ.ค. นี้  และเริ่มเปิดให้สมาชิกคือผู้ที่อยูนอกระบบมีจำนวน 24 ล้านคนสามารถสมัครเป็นสมาชิกได้อีก 1 ปีหลังจากที่กฎมหายมีผลบังคับใช้ 
ทั้งนี้ สาระสำคัญของการแก้ร่างพ.ร.บ.ดังกล่าวมี 4 ประเด็นที่สำคัญคือ การการเปิดโอกาสให้เยาวชนเข้าถึงการออมผ่านกองทุนนการออมแห่งชาติ โดยคณะกรรมาธิการวิสามัญเห็นชอบให้ปรับเกณฑือายขั้นต่ำจาก 20 ปี เป็น 15 ปี  , การเปิดโอกาสให้ผู้ใช้แรงงานอิสระที่ไม่ได้เป็นสมาชิกประกันสังคม ได้รับสิทธิเรื่องสิทธิชราภาพ จากที่กำหนดให้ผู้ที่จ่ายเงินสมทบ 70 บาท จะได้สิทธิคุ้มครอง 2 กรณีคือ ทุพลภาพและการขาดรายได้จากการเจ็บป่วย 
นอกจากนี้ ยังเปิดโอกาสให้ผู้ที่อยู่ กอช.ตอนที่มีอาชีพอิสระ ยังคงได้รับสิทธิ กอช. ต่อ ในกรณีที่ต่อมามีอาชีพและได้เข้าสู่ระบบประกันสังคมแล้ว ยังสามารถออมผ่านกอช. และรับสิทธิต่อไปได้โดยที่รัฐจะไม่ส่งเงินสมทบในส่วนของภาครัฐให้อีก รวมทั้งยังเปิดให้ผู้สูงอายุที่ต้องการออมเงินผ่าน กอช. สามารถเป็นสมาชิกได้ถึง 10 ปี กล่าวคือถ้าเข้าโครงการตอนอายุ 65 ปี ก็จะเป็นสมาชิกได้จนอายุ 75 ปี หรือกรณีที่ส่งเงินสมทบครบ 5 ปี และอายุมากแล้วสามารถแจ้งเรื่องขอหยุดเพื่อรอรับเงินปันผลเป็นรายปีได้ 
"ข้อสรุปใหม่ที่ได้ถือเป็นการเพิ่มโอกาสให้เยาวชนได้เริ่มออมตั้งแต่อายุยังน้อย และได้ขยายโอกาสนี้ไปยังผู้สูงอายุได้ออมตอนหลังเกษียณ " นายกรณ์กล่าว